LIETUVOS RESPUBLIKOS

Į S T A T Y M A S

DĖL LIETUVOS RESPUBLIKOS ĮSTATYMO „DĖL DALIES VALSTYBĖS TURTO PRISKYRIMO IR PERDAVIMO SAVIVALDYBIŲ NUOSAVYBĖN“ ĮGYVENDINIMO

1994 m. gruodžio 20 d. Nr. I-714

Vilnius

1. Nustatyti, kad pagal Lietuvos Respublikos įstatymą „Dėl dalies valstybės turto priskyrimo ir perdavimo savivaldybių nuosavybėn“ savivaldybių nuosavybėn priskirtas ir inventorizuotas turtas nustatyta tvarka turi būti perduotas savivaldybėms iki 1995 m. kovo 20 dienos.

2. Savivaldybės turi atlikti perimto turto teisinę registraciją iki 1995 m. kovo 24 dienos.

3. Savivaldybių nuosavybėn neperduodami teismų, kitų teisminės valdžios, taip pat valstybės valdžios ir valdymo institucijų bei jų padalinių, kurie nevykdo savivaldybėms įstatymų suteiktų ar deleguotų funkcijų, nuomojami ar kitaip naudojami pastatai ar patalpos. Šie pastatai ar patalpos įeina į atitinkamų institucijų balansą ir jos šį turtą valdo, naudoja ir juo disponuoja patikėjimo teise.

4. Pasiūlyti Lietuvos Respublikos Vyriausybei iki 1995 m. vasario 1 d. parengti ir pateikti Lietuvos Respublikos Seimui svarstyti viešojo (valstybės ir savivaldybių) turto valdymo, naudojimo ir disponavimo juo įstatymo projektą, kurį Seimas turi priimti iki 1995 m. vasario 24 dienos.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ALGIRDAS BRAZAUSKAS

______________